ועדת הכספים, כנסת 22, פרוטוקול מספר 20, 2019-11-19 14:10

לסעיפים הבאים: מיקי לוי, ביקשת הצעה לסדר.

מיקי לוי: לאוזני אנשי רשות המסים ואנשי המכס.

מיקי לוי: אתה יודע שאני כל הזמן מחפש מפעלים שנמצאים בקשיים.

מיקי לוי: אני מדבר על מפעל תדביק בנגבה שמעסיק 350 עובדים, שנמצא בסכנת סגירה, עם בעיות תזרימיות קשות.

משה גפני: אתה נוסע לשם.

מיקי לוי: אני נוסע לשם גם כן.

מיקי לוי: אני רק מסביר להם, שהם ישמעו אותי.

מיקי לוי: האבסורד הוא שעל היריעות של חומרי הגלם שמגיעים לארץ, תדביק וקיבוץ נגבה משלמים מס, אבל כשאני מזמין בהודו עטיפות של במבה ושל אגוזי וכן הלאה הן מגיעות לארץ בלי מס.

מיקי לוי: אחלה.

מיקי לוי: אני מתכוון באמצעותך להילחם בעניין הזה.

מיקי לוי: דעו את זה.

מיקי לוי: גם שלחתי מכתב למנהל המכס.

מיקי לוי: זה לא יעבור לסדר היום.

משה גפני: תודה רבה.

משה גפני: מי מציג את הנושא?

מיכל (מיקי) חיימוביץ': יש לי הצעה לסדר.

מיכל (מיקי) חיימוביץ': אני מבקשת לשאול.

מיכל (מיקי) חיימוביץ': אנחנו הולכים לדבר פה על שווי השימוש ואני רוצה לשאול מדוע האוצר טרם הביא לוועדה את הצו.

מיכל (מיקי) חיימוביץ': הם שלחו לך את נוסח התקנות אבל לא את הצו שמאריך את הוראת השעה לעניין ההטבה במס הקנייה על הרכבים ההיברידיים, זה לא הובא אלינו.

משה גפני: לא הבנתי, אני מתנצל.

מיכל (מיקי) חיימוביץ': הצו שמאריך את הוראת השעה בנוגע להטבה במס הקנייה – לא שווי שימוש – לא הובא לכאן ואני רוצה לדעת למה.

שגית אפיק: כי מבחינתם הצו הקודם עדיין בתוקף.

יזהר שי: זה בניגוד להחלטה שהצביעו עליה בכנסת.

יזהר שי: הדיון ניזום בכנסת לפני כשבוע על ידי חברת הכנסת מיקי חיימוביץ, ואני גם תמכתי וגם דיברתי שם.

יזהר שי: הייתה הבטחה של סגן שר האוצר להביא את הנושא לדיון בפני המומחים באוצר ולהחזיר אותו לכאן בשני הנושאים: שווי שימוש, כפי שהבאתם, וכן הטבת המס.

יזהר שי: שניהם נכנסים לתוקף ב-1 בינואר 2020 ולכן הדחיפות לטפל בזה מיידית.

משה גפני: בסדר, תיכף נראה מה אנחנו עושים בעניין הזה.

משה גפני: מי מציג את זה?

משה גפני: אני מתייחס להארכת תוקף הטבות המס של כלי רכב היברידיים.

שגית אפיק: תקנות מס הכנסה (שווי השימוש ברכב) כן מונחות בפניכם אז אתה יכול להסביר לגביהן לפחות.

משה גפני: אם אפשר להסביר על שני הדברים.

גיא גולדמן: עלויות התחזוקה של רכבים היברידיים ורכבים חשמליים נמוכות יותר משל רכבים רגילים.

גיא גולדמן: לכן כבר מספר שנים יש לנו הוראות שעה עם הקלה מסוימת, בזקיפת שווי השימוש לרכבים האלה.

גיא גולדמן: יש לנו הפחתה של 1,000 שקל ברכב חשמל והפחתה של 500 שקל ברכב היברידי.

אורית פרקש הכהן: הפחתה של זקיפת השימוש?

גיא גולדמן: נכון.

גיא גולדמן: הוראת השעה הנוכחית פוקעת בסוף השנה.

גיא גולדמן: אנחנו רוצים לתת ודאות בעניין הזה לפני שהיא פוקעת, ומציעים להאריך את הוראת השעה בשנתיים נוספות.

משה גפני: יש עם זה בעיה?

מיכל (מיקי) חיימוביץ': עם זה אין שום בעיה.

מיכל (מיקי) חיימוביץ': אנחנו שואלים מה קורה לגבי מס הקנייה.

מיכל (מיקי) חיימוביץ': אני גם שואלת למה הנושא הזה בכלל עדיין בהוראות שעה?

מיכל (מיקי) חיימוביץ': כשאנחנו יודעים שאנחנו נמצאים בעידן של משבר אקלים, כשאנחנו יודעים שהיו החלטות ממשלה שקבעו שאנחנו צריכים להוריד את השימוש ברכבים מזהמים, כשאנחנו יודעים ש-2,500 אנשים מתים מידי שנה בישראל מזיהום אוויר, אני שואלת למה אנחנו בכלל מדברים פה על הוראות שעה?

מיכל (מיקי) חיימוביץ': איפה המדיניות שלכם?

מיכל (מיקי) חיימוביץ': למה אנחנו לא עושים את זה כמדיניות של תמיכה ברכבים היברידיים ותמרוץ?

דורון שורר: הייתי מנכ"ל משרד התחבורה בעבר וממונה על שוק ההון, המפקח על הביטוח.

דורון שורר: אני רוצה להדגיש את דבריה של חברת הכנסת חיימוביץ'.

דורון שורר: יש קשר חד-חד ערכי בין שני הצווים.

דורון שורר: יש פה חוסר היגיון להגיד שמי שקונה את הרכב לא יזכה לעידוד והטבה אבל מי שישתמש בו יקבל את ההטבה.

דורון שורר: זה חוסר היגיון מוחלט.

דורון שורר: גם במכתב ששר האוצר הפנה לוועדה, הוא מודה שיש יתרון למשק ולחברה ממעבר לשימוש ברכב היברידי.

דורון שורר: אין מדינה בעולם שאני מכיר, ואני מכיר את מרבית המדינות – יש סוגים שונים של הסדרים, אבל אין מדינה שאיננה מעודדת רכב היברידי על פני רכב בנזין.

דורון שורר: אילו מס הכנסה או מי שלא יהיה, אילו משרד האוצר היה אומר:

דורון שורר: אני מעלה ב-10% את הכול ושומר על הדיפרנציאליות – אין לי טיעון.

דורון שורר: אבל יש פה עיוות, גם ברמת המדיניות, גם ברמת היעדים, גם ברמת הצפיפות בכבישים.

דורון שורר: זה חוסר היגיון מוחלט.

דורון שורר: לכן בלי לדון בשני הדברים האלה ביחד – לא צריך לדון בזה בכלל.

שגית אפיק: את מי אתה מייצג?

דורון שורר: אני מייצג את חברת אוטומקס – חברת הייבוא המקביל הכי גדולה בישראל, שעושה שלושה דברים: מוכרת רכב יותר זול מכל יבואן אחר, מוכרת רכב איכותי יותר מכל יבואן אחר, ויש לה יעדים חברתיים כדי שבכביש יהיו כמה שיותר רכבים ירוקים.

דורון שורר: אני חושב שכולם צריכים להתאחד סביב שלוש המטרות האלה.

יזהר שי: אני רוצה שוב לחזור לנושא.

יזהר שי: אנחנו מקבלים פה היום תשובה חלקית ולכאורה צריכים לצאת מסופקים ושמחים שמשרד האוצר בא לקראתנו.

יזהר שי: זה טעות אסטרטגית.

יזהר שי: אני מחזיק פה את מדיניות המס של IRS, המס האמריקאי, שנותן קרדיט של 7,500 דולר לרכבים היברידיים או חשמליים ששוויים בין 20,000–30,000 דולר.

יזהר שי: אני מחזיק פה רשימת הטבות מס בכל מדינות אירופה, מדינות ה-EU: סקנדינביה, נורבגיה, צ'כיה ומקומות אחרים.

יזהר שי: מדינות בכל העולם מעודדות את השימוש ברכב חשמלי בכל דרך אפשרית.

יזהר שי: חלק מזה הוא שווי השימוש, ותודה לכם שאתם מאריכים את הצו בשנתיים.

יזהר שי: זה טיפול חלקי ולא מערכתי בבעיה שחייבים לטפל בה.

יזהר שי: לא ייתכן שאחרי שקיבלנו הבטחה של סגן שר האוצר לטפל בנושא כאן בוועדה, מנסים לעשות פה מעין הפרד ומשול – מביאים חצי בשורה, בתקווה שאנחנו נאשר ונהיה מאושרים, ולא מטפלים בבעיה כולה.

אורית פרקש הכהן: הייתי מעכבת את זה עד שיביאו את הכול ביחד, אבל נעשה את מה שאתם תחליטו.

אורית פרקש הכהן: אחרת זה לא יקרה.

מיכל (מיקי) חיימוביץ': אני רוצה להגיד משהו לגבי אנשי משרד האוצר, שאולי הם חושבים שבזה שהם מבטלים את הנושא של מס הקנייה ומטילים את זה רק על רכבי יוקרה, אולי הם חשבו לחסוך קצת כסף על ידי ביטול ההטבה הזאת.

מיכל (מיקי) חיימוביץ': אני לא יודעת אם אתם יודעים אבל סך כל העלויות החיצוניות של זיהום האוויר מתחבורה בישראל, לפי דוח של המשרד להגנת הסביבה, הן כ-4.5 מיליארד שקל בשנה.

מיכל (מיקי) חיימוביץ': כלומר אתם בעצם חוסכים אולי עכשיו מעט אבל משלמים יותר בשלב מאוחר יותר.

מיכל (מיקי) חיימוביץ': אני מציעה לרשות המסים ולמשרד האוצר להתאים את עצמם לעידן הזה, למשבר האקלים ולעודד ולתמרץ אנשים לנסוע ברכבים היברידיים וחשמליים, הדבר ההפוך ממה שאתם עושים.

משה גפני: תודה.

משה גפני: גיא גולדמן, מה לגבי רכב יוקרה?

שגית אפיק: תסביר לנו על הצווים ומה סגן השר יצחק כהן הבטיח במליאה.

שגית אפיק: אני מרגישה קצת מבולבלת, יש פה ערבוב של מספר צווים.

שגית אפיק: אתה יכול לתת לנו הסבר?

גיא גולדמן: אנחנו פרסמנו צו שייכנס לתוקף ב-1 בינואר 2020, שמעלה את המס על רכבים היברידיים.

גיא גולדמן: אני חושב שלזה הייתה פה התייחסות.

גיא גולדמן: בנוסף יש לנו פה צו יוקרה, שהוא לא רק לרכבים היברידיים, הוא גם לרכבים אחרים, שפרסמנו בסוף שנת 2018 והוועדה אישרה אותו לחצי שנה.

גיא גולדמן: הצו המקורי עשה את זה תיקון קבוע.

שגית אפיק: הצו שיעלה את המיסוי על רכבים היברידיים – רגע, יש שלושה עניינים בפניכם.

שגית אפיק: נעשה קצת סדר.

שגית אפיק: העניין הראשון, שהוא לא בפניכם כרגע, הוא שינוי הנוסחה ביחס לרכבים היברידיים והעלאת המיסוי על הרכבים האלה החל מ-1 בינואר 2020.

שגית אפיק: מס קנייה.

שגית אפיק: הצו הזה הוא צו תעריף מכס שפורסם על ידי רשות המסים.

שגית אפיק: בדומה לצו הקודם שדיברנו עליו על הדגים, הוא ייכנס לתוקף ב-1 בינואר 2020.

שגית אפיק: הוא יגיע לפה בתוך 60 ימים בלי לספור את ימי הפגרה.

גיא גולדמן: הוא לא יגיע כי זה צו הפחתה.

שגית אפיק: הוא עדיין יכול להגיע לכאן לדיון והמליאה יכולה לבטל אותו, אפשר לדבר על זה.

שגית אפיק: זה לא נמצא כרגע בפניכם, את זה נשים בצד.

יזהר שי: זה תקלה.

מיכל (מיקי) חיימוביץ': למה?

שגית אפיק: למה זה לא נמצא בפניכם – סעיף 2 לחוק מיסי מכס ובלו, סעיף שנחקק בשנת 1949 והוא מתייחס לשיטת המיסוי של מסים עקיפים, קובע שמרגע ששר האוצר רוצה להגדיל מס עקיף במכס או במס קנייה הוא מפרסם את זה ברשומות ואוטומטית המיסוי הזה נכנס לתוקף.

שגית אפיק: מכיוון שזה משנת 1949, ההנחה הייתה שרצו שלא יצברו מלאים ולא יהיה ידע מוקדם על זה ששר האוצר עומד להעלות מס עקיף.

שגית אפיק: זה קיים עד היום.

שגית אפיק: אלא שהסעיף מדבר על העלאת מס.

שגית אפיק: כאשר מדובר בהעלאת מס, בתוך 60 ימים, בלי לספור את ימי הפגרה, הצו הזה אמור להגיע לוועדת הכספים והיא רשאית לאשר או לבטל אותו.

שגית אפיק: אמשיך טיפה עם הפרוצדורה הזאת ביחס להעלאה.

שגית אפיק: אחרי שהוועדה מאשרת את הצו אנחנו מניחים אותו במליאה למשך שבעה ימים, ויש חודשיים לכל חבר כנסת להתנגד לצו.

שגית אפיק: כל חבר כנסת שמגיש ערעור למליאה ומבקש להתנגד לצו, המליאה צריכה לקיים דיון באותו צו ולהצביע עליו.

שגית אפיק: כאשר מדובר בהפחתת מיסוי, ההוראה הזאת לא חלה.

שגית אפיק: שר האוצר רשאי לפרסם אותה והיא נכנסת לתוקף באופן אוטומטי.

שגית אפיק: היא נכנסת לתוקף הן ממועד הפרסום ברשומות והן בתאריך ששר האוצר נוקב.

שגית אפיק: במקרה כזה זה לא אמור להגיע לוועדת הכספים.

שגית אפיק: הוועדה קיימה מספר דיונים בראשות היושב-ראש הזה, גם בכנסת השמונה-עשרה וגם בכנסת העשרים, ונאמר שאנחנו חושבים שיש בעיה עם השיטה הזאת, כי הרבה פעמים גם הפחתת מיסוי בעצם משמעותה העלאה בדרך אחרת לצרכן או ליבואן, תלוי איך מסתכלים על זה.

שגית אפיק: אבל כרגע זה החוק.

שגית אפיק: מה כן אפשר לעשות כאשר יש צו הפחתה – הוועדה רשאית כמובן לקיים בו דיון בסמוך לכניסתו לתוקף, ולמליאה יש אפשרות בתקופה של 60 ימים, בלי לספור את ימי הפגרה, לבטל את הצו הזה בהצבעה במליאה.

שגית אפיק: זה מה שיש לגבי צו הפחתה.

שגית אפיק: למה לא הבאנו את הצו הזה?

שגית אפיק: מכיוון שאין לוועדה סמכות להצביע לגביו מכיוון שמדובר בהפחתה.

שגית אפיק: אפשר יהיה לקיים דיון בהמשך, ככל שהוועדה תרצה, והוועדה הזאת בכנסת העשרים קיימה מספר דיונים על נושא נוסחאות החישוב ביחס לרכבים, ולרכבים היברידיים בפרט.

שגית אפיק: אפשר יהיה לפתוח את הנושא הזה ולקיים עליו דיון, אבל זה דיון רחב יותר, שפחות נוגע לדיון עכשיו שמקנה איזו הטבה נקודתית מאוד בשווי השימוש, שאני חושבת שנכון יהיה שכן תאשרו אותה.

אברהם (אבי) ניסנקורן: אני מבין שיש לנו שלוש החלטות פה.

שגית אפיק: לא, יש לכם כרגע החלטה אחת.

אברהם (אבי) ניסנקורן: מה עם רכב יוקרה?

שגית אפיק: הצו השלישי הוא צו רכבי יוקרה.

שגית אפיק: הוא הובא לכאן בעבר באותו תהליך – צו שפורסם ברשומות ונכנס לתוקף.

שגית אפיק: הצו הזה הגיע לכאן והתיקון שהתבקש לגביו היה תיקון קבוע.

שגית אפיק: ביקש אז יושב-ראש הוועדה הנוכחי לאשר אותו לחצי שנה בלבד, מכיוון שבאותה עת הוועדה קיימה דיונים לא מעטים בנושאי שווי שימוש בכלל, לאו דווקא על רכבים היברידיים אלא בכלל על שווי שימוש לעובדים, והוועדה רצתה שיהיו בידיה גם צווים בתחילת 2020 שהיא תוכל לשחק איתם בכל הנושא של שווי שימוש.

שגית אפיק: הגענו ל-2020 ועדיין אין כנסת קבועה, אין ועדה קבועה, אי אפשר לקיים את הדיונים על שווי שימוש בצורה קבועה.

שגית אפיק: טרם פורסם צו מס יוקרה חדש שיאריך את התוקף.

אורית פרקש הכהן: למה הוא טרם פורסם?

שגית אפיק: אני מניחה שרשות המסים הייתה שמחה לפרסם אותו באופן קבוע, אבל ככל שהוועדה כאן תסכים או תבקש לעשות את זה אז אפשר להגיע איתם להסכמה שצו כזה יפורסם.

שגית אפיק: אין כרגע צו כזה.

דורון שורר: איך אפשר לעשות את זה בלי הצירוף של - - -

משה גפני: הבנו את הכול.

משה גפני: האחד תלוי בשני.

משה גפני: אני רוצה לדעת, האם אתם רוצים להביא עכשיו את המס על רכב יוקרה?

גיא גולדמן: אנחנו רוצים להביא.

משה גפני: לכמה זמן?

גיא גולדמן: קבוע.

משה גפני: ולמה הצו בעניין שווי שימוש הוא לא קבוע?

מירי סביון: לגבי השווי שימוש – הוא תלוי גם במשתנים כלכליים שיכולים להשתנות.

שגית אפיק: והמס על רכבי יוקרה שאתם מבקשים אותו קבוע, לא תלוי במשתנים כלכליים?

מירי סביון: הפערים בין רכב רגיל לרכב היברידי וחשמלי מבחינת העלויות.

מיכל (מיקי) חיימוביץ': אבל איך אתם מעודדים?

מיכל (מיקי) חיימוביץ': תני לי מתווה של רכבים שהמדינה מעודדת.

מירי סביון: אני המשנה למנהל רשות המסים.

מירי סביון: כבוד היושב-ראש, אל מה להתייחס?

יזהר שי: אנחנו בדיון בניגוד לפרוטוקול.

יזהר שי: מליאת הכנסת הצביעה.

משה גפני: עם כל הכבוד, אני לא יודע מה היה במליאת הכנסת.

יזהר שי: אבל אנחנו פועלים מכוח המליאה.

משה גפני: אנחנו לא פועלים מכוח מליאת הכנסת.

משה גפני: יש פה צו שהביאה רשות המסים.

משה גפני: אנחנו סוברניים לקבל החלטה כפי שאנחנו מוצאים לנכון לאחר דיון שאנחנו נקיים פה.

יזהר שי: אני רוצה להסביר אל מה אני מתכוון.

יזהר שי: עלתה שאילתה דחופה בכנסת.

יזהר שי: הייתה שם הצבעה על כך שסגן השר התחייב להביא תשובות כוללות, ועל סמך זה המליאה הצביעה.

משה גפני: הצביעה על מה?

יזהר שי: הצביעה על כך שבאי כוחו של סגן שר האוצר יביאו לכאן תשובות לגבי הדיון הכולל על ההחלטות השונות - - -

משה גפני: אתם מכירים דבר כזה?

גיא גולדמן: לא.

שגית אפיק: סגן השר ענה על שאילתה.

משה גפני: השר השיב על הצעות לסדר בעניין הזה והוא אמר שהוא או באי כוחו, לא חשוב, מישהו מן המשרד יביא לוועדת הכספים דיון כולל על העניין הזה.

אורית פרקש הכהן: הוא פשוט לא הספיק לדבר איתך.

גיא גולדמן: אני לא יודע מה זה העניין הזה, אדוני.

אברהם (אבי) ניסנקורן: אני מבין שיש לנו שלושה נושאים שבסוף כרוכים זה בזה.

גיא גולדמן: הם לא.

אברהם (אבי) ניסנקורן: בעיניי, לא בעיניך.

אברהם (אבי) ניסנקורן: אחד הוא נושא ההטבה בשווי שימוש.

אברהם (אבי) ניסנקורן: אני חושב שכל מי שיושב פה הוא בעד הטבה בשווי שימוש.

אברהם (אבי) ניסנקורן: הנושא השני הוא רכבי יוקרה, שמבקשים מן הוועדה לאשר הוראת קבע.

אברהם (אבי) ניסנקורן: לי כאבי אין התנגדות לצו בעניין רכבי יוקרה אבל אני רוצה לדעת את כל התמונה.

לרכב ההיברידי, שאומרים: אני חושב שצריך לכרוך את הנושא של רכבי היוקרה בנושא הרכב ההיברידי.

לרכב ההיברידי, שאומרים: שיתכבדו ויביאו את הצו בעניין הרכב ההיברידי ונדון גם ברכב ההיברידי וגם ברכבי יוקרה.

לרכב ההיברידי, שאומרים: יש הבדל גדול במדיניות בין מדיניות לגבי רכבי יוקרה לבין מדיניות לגבי רכבים היברידיים, והם עושים פה הפרד ומשול – את ההיברידי הם עושים חד-צדדי, ואת רכבי היוקרה הם עושים לא.

לרכב ההיברידי, שאומרים: אז הצו בעניין רכבי יוקרה יחכה.

לרכב ההיברידי, שאומרים: אני מציע שאת הצו על שווי שימוש נאשר.

לרכב ההיברידי, שאומרים: הצו בעניין רכבי יוקרה יחכה לדיון ביחד עם הצו בעניין הרכב ההיברידי, שנראה את המדיניות הכללית ברמת המחירים שהם רוצים על רכבים בישראל ואיך הם מעודדים את הירוק בישראל, שזה חשוב לכולם.

מיקי לוי: מתי מסתיים הצו של הרכב ההיברידי?

מיקי לוי: מה אירע כאשר הייתה פגרה?

מירי סביון: עשינו מתווה קדימה לגבי הרכב ההיברידי והחשמלי.

אברהם (אבי) ניסנקורן: שמעלה את העלויות.

גיא גולדמן: צו על מס יוקרה פורסם שנה לפני צו ההיברידי שעליו מדברים.

גיא גולדמן: אלה שני אירועים שונים.

אברהם (אבי) ניסנקורן: בעיניך.

אברהם (אבי) ניסנקורן: בעיניי זה אירוע אחד – זה מדיניות ממשלת ישראל בנושא רכבים בישראל.

אברהם (אבי) ניסנקורן: רוצים למסות רכבי יוקרה.

אברהם (אבי) ניסנקורן: אני אישית בעד שהעשירים ישלמו.

אברהם (אבי) ניסנקורן: אבל רכבים היברידיים – זה מדיניות של מדינת ישראל, ואני חושב שצריך לכרוך את זה ולהביא את הדיון על שני הדברים האלה ביחד, ולא דבר אחד להשיג ודבר שני לעשות באופן חד-צדדי.

מיקי לוי: המיסוי של רכב היברידי שוּנה על ידי רשות המסים?

מירי סביון: על ידי השר.

מירי סביון: רשות המסים עוד לא מחוקקת.

מיקי לוי: אני שואל.

מיקי לוי: היו לכם תקנות.

מיכל (מיקי) חיימוביץ': איפה זה עומד היום, מס הקנייה?

מירי סביון: זה הצו של השר.

מיכל (מיקי) חיימוביץ': מתי הוא נכנס לתוקף?

מירי סביון: כבוד היושב-ראש, אני יכולה לענות?

מיקי לוי: כן, תעני, זה חשוב.

מיקי לוי: אבל לא הייתה כנסת או ועדה.

משה גפני: בבקשה, תתייחסו.

משה גפני: אני רק רוצה להגיד לחברים החדשים, תדעו, אני לא יודע מה היה במליאה.

קרן ברק: זה לא קשור.

משה גפני: אבל אני לא רוצה שיישאר פה הרושם כאילו אני מתעלם מן העניין הזה.

יזהר שי: זה לא אתה, זה הם מתעלמים.

משה גפני: זה לא המצב, שלא תהיה טעות.

משה גפני: הייתה שאלה שהופנתה לסגן שר האוצר והוא ענה תשובה, הכול בסדר.

משה גפני: פה הדיון נמשך כבר זמן רב, הוא לא דבר שעכשיו המצאנו אותו.

משה גפני: אני מתחיל לחשוב אם העמדות שהוצגו פה – חשבתי שנצביע קודם על הנושא של הרכבים ההיברידיים ואז הם היו מבקשים בתמורה את העניין הזה.

משה גפני: לא חשוב, אני לא נכנס לעניין.

משה גפני: אני חושב שנדחה את ההצבעה ונבקש את התמונה הכוללת.

מיכל (מיקי) חיימוביץ': אשמח להבין איפה עומד הנושא של ביטול מס הקנייה על רכבים היברידיים, מתי הוא נכנס לתוקף.

מיכל (מיקי) חיימוביץ': היא התחילה להסביר.

משה גפני: תתרגלי לכך שפה לפעמים יש דברים שנסחבים.

משה גפני: בבקשה.

מירי סביון: אגיד בקווים כלליים ואם יהיה צריך נטליה מירוניצ'ב תיכנס לרזולוציות יותר כלכליות מקצועיות.

מירי סביון: כמה מילים לגבי שני הצווים שחשבנו שיובאו כאן לדיון.

מירי סביון: האם צריך להסביר מעבר למה שגיא גולדמן אמר?

מירי סביון: הם מובנים.

שגית אפיק: הם לא שואלים על הצווים האלה.

שגית אפיק: השאלה אחרת.

מירי סביון: לגבי המתווה ההדרגתי של העלאת מס קנייה, תחימה וקביעת גבול להטבות שניתנות במס קנייה לרכבים בהנעה חשמלית, פלאגים והיברידי, שהשר חתם עליו, למעשה המצב החוקי היה שניתנו הטבות במס קנייה עד סוף שנת 2019, ואם לא היה נעשה דבר חקיקה למעשה הם היו עוברים לשיעורי מס קנייה רגילים.

מירי סביון: תחת המצב הזה, ואחרי עבודות כלכליות שנעשו אצלנו כדי לבחון מה ההטבה שנכון לתת – המדיניות של הממשלה היא לעודד את הרכבים עם ההנעה הזאת ולתת להם את העדיפות שצריך לתת.

מירי סביון: העדיפות ניתנת בצורה כזאת שלרכבים שווי-ערך – אם יש רכב עם הנעה של בנזין ורכב עם הנעה אלטרנטיבית שהיא פחות מזהמת, ניתן בעולם המסים עדיפות כזאת שבעצם תייצר כדאיות כלכלית לרכוש את הרכבים הפחות מזהמים.

מירי סביון: התברר לנו כאשר עשינו את ההטבות, קרו כל מיני דברים בתוך שוק הרכב.

מירי סביון: אחד, הפער במחירים שמשמשים כבסיס למס קנייה בין רכבי בנזין לרכבים אחרים הצטמצם מאוד ולכן בעצם לא היה צורך בהטבות מס כל כך גדולות, וגם בהנחות החדשות שאנחנו נותנים עדיין הסיטואציה היא שהרכבים בהנעות האחרות הם לא יותר יקרים ועדיין יכולים להיות יותר זולים.

אברהם (אבי) ניסנקורן: הם יותר יקרים.

מירי סביון: אני יכולה להגיד מעבודות שעשינו, ונטליה מירוניצ'ב תוכל להסביר את זה בצורה יותר מפורטת ומקצועית.

מירי סביון: מעבר לזה, לגבי רכבים יקרים מאוד תחמנו את ההטבות בסכום מסוים, שגם משקף את הפערים במחירים.

מירי סביון: מעבר לזה לא חשבנו שנכון שהציבור הרחב - - -

אברהם (אבי) ניסנקורן: מה זה יקרים?

משה גפני: מעל 300,000 שקל.

מירי סביון: אני לא מדברת על רכבי היוקרה.

מירי סביון: תחמנו את סכום הטבת המס - - -

אברהם (אבי) ניסנקורן: מה זה יקרים?

נטליה מירוניצ'ב: 75,000 שקל לכל היותר.

נטליה מירוניצ'ב: אין כמעט רכבים שמושפעים מהתקרה.

מירי סביון: יש תקרה להטבות במס קנייה שניתנת לרכבים.

מירי סביון: המתווה שהשר חתם עליו, עם המלצה שלנו, מעלה בצורה הדרגתית את שיעור מס הקנייה.

מירי סביון: עדיין צריך לזכור שיש פער גדול מאוד בין מס קנייה שמוטל על רכב היברידי בשנתיים–שלוש הקרובות, ובוודאי על חשמלי ופלאג-אין למשך ארבע–חמש השנים הקרובות, בין הרכב הזה לרכב רגיל.

מירי סביון: זה לא שביטלנו את ההטבות.

מירי סביון: יש מתווה הדרגתי, שלפי הבדיקות שלנו הנחת המס מתקנת בעצם את הפער בעלויות בצורה כזאת.

מירי סביון: שוב, יש כאן עוד שחקן בשוק, שזה היבואנים שקובעים בסופו של דבר את המחיר לצרכן, אבל בתוך עולם המס אנחנו צריכים לדאוג לכך שהמס יתקן אולי את המחיר הבסיסי.

מירי סביון: אחרי כן אם היבואנים מחליטים להתייחס אחרת למחירים – זה דבר שאנחנו לא יכולים לשלוט עליו.

משה גפני: ברכבים ההיברידיים הרגילים, לא רכבי היוקרה – רכבי היוקרה זה סיפור אחר לגמרי – אתם לא עושים טובה, כך זה בכל העולם.

משה גפני: למה צריך לשלם שווי שימוש?

שגית אפיק: למעשה הוא משתמש הרי בפחות דלק, אז למה אתם לא עושים את זה קבוע?

שגית אפיק: זו השאלה.

מירי סביון: מכיוון שאנחנו לא יודעים מה יהיו השינויים הכלכליים, מה יהיו ההשלכות בהמשך.

מירי סביון: יש הרבה מאוד שיקולים.

משה גפני: לנו יש אינטרס, שאנשים יזהמו פחות את האוויר, שישתמשו בפחות דלק, שיסעו ברכבים היברידיים חשמליים.

משה גפני: יש לנו אינטרס ציבורי מן המדרגה הראשונה.

מיכל (מיקי) חיימוביץ': נראה כאילו אתם לא מבינים את זה.

משה גפני: צריך לאט-לאט ללמוד את השפה של הממשלה.

משה גפני: במקרה הזה, זה אנשים שעוסקים בעניין המיסוי.

משה גפני: לו היינו אנשים שלא מבינים – זה מה שהיה צריך להיות: באופן קבוע להפחית את שווי השימוש בעניין הזה.

משה גפני: אלא מה, נכנסים כאן גם לעניין רכבי יוקרה, לא נתעלם מן העניין הזה.

משה גפני: אתם רוצים להביא צו על רכבי יוקרה, אומרים החברים: בואו נדון על הכול יחד.

משה גפני: אנחנו רוצים לאשר את הנושא של ההיברידים הרגילים, אני לא מדבר על רכבי היוקרה, אנחנו רוצים לאשר את זה ולהעביר את זה.

משה גפני: לכם יש עוד נושאים שצריכים להיות חלק מן העניין.

משה גפני: תדעו רק שעל שווי שימוש התקרה כמעט נפלה פה.

משה גפני: אנחנו לא מבינים את המדיניות של שווי שימוש והממשלה מתעקשת על העניין של שווי שימוש בכלל, שזה דבר שהוא משולל היגיון, אין בזה צדק, אין בזה יושר, אין בזה כלום.

משה גפני: לא חשוב, לא אכנס לזה כי אז נתחיל פה דיון חדש.

שגית אפיק: הוא דיבר על הנוסחה לשווי שימוש לרכב רגיל.

משה גפני: אני מציע שתביאו את שני הדברים ביחד, גם את הנושא של רכבי יוקרה.

משה גפני: אין פה צו.

משה גפני: נכון?

גיא גולדמן: היינו בשיח עם הוועדה ועושה רושם שנדון.

משה גפני: יש פה חברים שיש להם עמדה בעניין.

קרן ברק: כמה אנשים נהנים מן השווי שימוש ברכבים ההיברידיים?

קרן ברק: אם לא נאשר את זה, כמה אנשים ייפגעו?

נטליה מירוניצ'ב: למעלה מ-30,000 עובדים שכירים נוסעים ברכב היברידי ונמצאים עכשיו באי-ודאות לגבי השנה הקרובה.

נטליה מירוניצ'ב: אם אנחנו לא מאשרים את ההטבות האלה אז המס שהם ישלמו יקפוץ.

קרן ברק: אבל כרגע זה ממשיך, אם לא נאשר את זה.

שגית אפיק: לא, אם לא תאשרו אז הוא פוקע, ולכן יש חשיבות שהוועדה כן תאשר את התקנות האלה, אבל הם כורכים את זה במס יוקרה, אתם צריכים להבין את זה.

משה גפני: תסכימו שאנחנו נאשר את הרכבים הרגילים לשנתיים וגם את רכבי יוקרה לשנתיים?

שגית אפיק: את תקנות שווי שימוש של הרכבים ההיברידיים לשנתיים, וצו מס יוקרה שתפרסמו יהיה גם לשנתיים.

משה גפני: תסכימו לזה?

משה גפני: אם כן אז אבקש מן החברים שיתמכו בזה.

משה גפני: לא בגלל שאנחנו חושבים כך.

גיא גולדמן: אנחנו נמליץ על זה בחיוב.

משה גפני: להצביע או לא להצביע?

גיא גולדמן: תצביע.

שגית אפיק: ואתה תפרסם צו לגבי רכבי יוקרה לשנתיים.

משה גפני: חברי הכנסת, אם לא נאשר עכשיו – אני לא יודע מה הולך להיות פה בפוליטיקה, אני לא כל כך מבין בפוליטיקה, אני לא יודע מה יהיה פה בשבועות הקרובים – עלול להיות מצב שאנחנו נחטא למטרה של כולנו, שאנחנו מעוניינים לקדם את הנושא הזה של הרכבים ההיברידיים.

משה גפני: אם ניקח את רכבי היוקרה, שגם על זה אין ויכוח, הוויכוח הוא שזה צריך להיות קבוע ואין לנו עכשיו את הקבוע.

משה גפני: יש לנו עכשיו אפשרות להצביע על הרכבים ההיברידיים לשנתיים כדי שלא ניתקל ב-1 בינואר בכך שפתאום הרכבים ההיברידיים ישלמו כמו כל אחד אחר.

משה גפני: ואת רכבי היוקרה גם לשנתיים.

משה גפני: יש לנו מעצור, שזה צריך להתבצע בסופו של דבר באופן מסודר.

משה גפני: אני ממליץ לאשר את זה, מכיוון שאחרת אנחנו עושים עוול למטרה שלשמה אנחנו מדברים על זה.

אורית פרקש הכהן: הוא צודק, יזהר שי.

אורית פרקש הכהן: תכרכו את מס היוקרה דווקא.

משה גפני: אם אתם אומרים כן – אני מצביע.

מיקי לוי: כן.

אורית פרקש הכהן: אני מסכימה.

קרן ברק: כן.

מיכל (מיקי) חיימוביץ': כן.

מיכל (מיקי) חיימוביץ': כלומר אנחנו כורכים את מס היוקרה.

שגית אפיק: זה יהיה שנתיים וזה יהיה שנתיים.

דורון שורר: גם לרכבים היברידיים רגילים?

משה גפני: כן.

אורית פרקש הכהן: דורון שורר, אתה חושב שזה לא נכון?

משה גפני: אין מנוס.

איתן פרנס: אני מאיגוד חברות אנרגיה ירוקה לישראל.

איתן פרנס: אנחנו רוצים שכל כלי הרכב בישראל יהיו חשמליים וירוקים ונפסיק לשרוף דלקים.

משה גפני: כולנו רוצים.

איתן פרנס: אני רוצה להגיד דבר פשוט מאוד שלא עלה פה.

איתן פרנס: אנחנו צריכים את ההטבה הזו לשלוש שנים, כי מי שנכנס לעסקת ליסינג – היא של 36 חודשים, לא של שנתיים.

איתן פרנס: אז למה לתת לאותו אדם ודאות רק לשנתיים?

איתן פרנס: בזה לא עשינו שום דבר.

משה גפני: שלוש שנים?

גיא גולדמן: שנתיים.

גיא גולדמן: אנחנו גם בממשלת מעבר.

מיכל (מיקי) חיימוביץ': אני חייבת להקריא לכם תשובה שקיבלתי היום ממנכ"ל הכנסת בתשובה למכתב שאנחנו שלחנו על נושא עידוד אנשים שיסעו במכוניות חשמליות והיברידיות.

מיכל (מיקי) חיימוביץ': הוא כתב לי כך: "חשוב להדגיש כי שיעור מס הקנייה על רכבים חשמליים והיברידיים עלה.

מיכל (מיקי) חיימוביץ': " הוא מדבר על עלה.

מיכל (מיקי) חיימוביץ': "ביטול הטבת המס השפיע באופן דרמטי על היצע הרכבים החשמליים וההיברידיים של יבואני הרכב בישראל, ובהתאם על רכבים שהוצגו לחברי הכנסת.

מיכל (מיקי) חיימוביץ': " זאת אומרת, אנחנו מדברים פה על מהלך שמשפיע שנים קדימה.

אברהם (אבי) ניסנקורן: על זה נבקש דיון מיוחד, זה לא קשור.

אברהם (אבי) ניסנקורן: זה הצו השלישי.

משה גפני: חברת הכנסת מיקי חיימוביץ', במהלך הדיונים עלה פה הנושא – יושב פה איתן פרנס – קיימנו דיונים ופעמים רבות קיבלנו כמה החלטות עד שבסופו של דבר השגנו את המטרה.

משה גפני: זה היה חלקי, ועוד פעם חלקי, והתקדמנו לאט-לאט.

משה גפני: רשות המסים היא לא רשות קלה והם מתכוונים לטובה, הם לא מתכוונים לרעה.

משה גפני: בסופו של דבר השגנו את המטרה באופן כזה שהלכנו צעד אחרי צעד.

משה גפני: נכון או לא?

איתן פרנס: הוועדה הזאת היא המקום הכי נאור בבניין הזה, בלי לתת יותר מדי ציונים, בנושא האנרגיה הירוקה, רק בזכות הפעילות הזו כל כך הרבה שנים.

משה גפני: זאת האמת.

נועם קום: אני מפורום נוהגים היי-טק.

נועם קום: אנחנו מייצגים את ציבור העובדים שנוהגים במכוניות צמודות ופועלים במטרות לאיכות סביבה, לסביבה ירוקה.

נועם קום: חשוב לנו ברגע זה שתהיה פה ודאות לגבי הוראת השעה של שווי השימוש.

נועם קום: לגבי כל מה שנאמר פה על מדיניות הצווים של מסי קנייה יש לנו בהחלט דעה, כי לדעתנו הולכים פה ברוורס בנושא הזה, כי מחירי המכוניות יתייקרו בשנים הקרובות בעשרות אלפי שקלים ויצאו מן המשחק.

נועם קום: אבל כרגע הדבר הכי חשוב, בגלל שאנחנו נמצאים כבר אחרי הדקה התשעים, זה לדעת מה הולך להיות עם הוראת השעה, מכיוון שיש ציבור עובדים משמעותי מאוד שמחזיק ברכב היברידי ולא יודע אם הוא יקבל את ההטבה הזו.

נועם קום: צריך להבין שמרבית העובדים שמחזיקים היום רכב כזה משלמים גם את עלות המעביד וגם את שווי השימוש.

נועם קום: מכונית היברידית היא הרבה יותר יקרה.

נועם קום: ההטבה הזאת היא איזשהו גזר גמדי שמקבלים העובדים.

משה גפני: לכן מה אתה מציע?

נועם קום: לכן אני מציע שנקבל את ההצעה שלך ושל חבר הכנסת ניסנקורן, קודם כול לאשר את הארכת הוראת השעה, ובמקביל נשמח לבוא ולהשתתף בדיונים על רמות המחיר.

מיכל גלברט: אני מנכ"לית פיוטצ'ר מוביליטי.

מיכל גלברט: רק להגיד שאני מבקשת להצביע על הדבר הזה, כי כפי שנאמר, אם לא מצביעים זה אומר שהיום מעסיקים לדוגמה לא יכולים להתקדם קדימה, ולכל הפחות לדבר על שלוש שנים.

משה גפני: אין שלוש שנים.

מיכל (מיקי) חיימוביץ': למה?

משה גפני: בגלל שאין.

משה גפני: הם מושכים את הצו.

משה גפני: זה לא בידיים שלנו.

אברהם (אבי) ניסנקורן: אני מבקש לשאול.

אברהם (אבי) ניסנקורן: אומרים לי שמחזור של ליסינג הוא שלוש שנים.

אברהם (אבי) ניסנקורן: אנחנו רוצים למקסם את השימוש ברכב כזה בליסינג ושההטבה הזאת באמת תתממש.

אברהם (אבי) ניסנקורן: אם המחזור הוא שלוש שנים אז צריך להתחבר למחזור.

קרן ברק: אז מה ההיגיון בשנתיים?

אברהם (אבי) ניסנקורן: שלוש שנים – זה נותן אפשרות של תכנון.

נטליה מירוניצ'ב: הסכומים יכולים להשתנות.

נטליה מירוניצ'ב: אנחנו חיים בעולם הטכנולוגי המתפתח.

אברהם (אבי) ניסנקורן: מדובר על הטבה של 500 או 1,000 שקלים.

גיא גולדמן: עד עכשיו באנו עם הארכות הוראת השעה.

גיא גולדמן: בסוף השנתיים האלה המצב לא בהכרח חוזר לקדמותו.

גיא גולדמן: אנחנו מתחייבים לבחון את הדבר הזה בתום השנתיים.

גיא גולדמן: בדיוק כפי שעשינו פעם או פעמיים, נבוא עם הארכה.

מיכל (מיקי) חיימוביץ': אתם מייצרים אי-ודאות ואי-יציבות בשוק.

גיא גולדמן: העובדה שאנחנו באים עם הארכת הוראות השעה האלה, זה אומר שאנחנו בוחנים את זה באופן מקצועי.

אברהם (אבי) ניסנקורן: אנחנו מבקשים חמש דקות התייעצות סיעתית.

משה גפני: בסדר.

משה גפני: רבותי, אנחנו נקיים דיון על נושא הרכבים ההיברידיים.

משה גפני: כל החברים לא רוצים עכשיו שאנחנו ניקלע פה למצב שנגיע ל-31 בדצמבר ובעצם הרכבים ההיברידיים יהפכו להיות רגילים.

משה גפני: אני מבין שאתם רוצים את המס על רכבי יוקרה.

משה גפני: אין לנו צו שלכם אבל אנחנו רוצים לאשר את זה באופן עקרוני.

משה גפני: הכול יהיה לשנתיים.

משה גפני: הייתי מעדיף שזה יהיה לשלוש שנים, כולם היו מעדיפים שלוש שנים.

משה גפני: אבל איך אמרו הפוליטיקאים, שעדיף ממשלה כזאת ולא בחירות, כל אחד לפי הרמה שלו.

משה גפני: אז אעשה לכם את המדרג.

משה גפני: המדרג הכי גרוע הוא שנגיע ל-31 בדצמבר והרכבים ההיברידיים יהפכו להיות כמו כולם, ולכן צריך למצוא כל דרך לאשר את הצו הזה.

משה גפני: לא בסדר שזה שנתיים, אבל זה מה שיש.

משה גפני: במקביל לגבי רכבי יוקרה, זה צמוד לעניין של שנתיים.

משה גפני: אנחנו הולכים לקיים דיון – נראה עוד איך אנחנו עושים את זה – לגבי הנושא של הרכבים ההיברידיים בכלל.

משה גפני: קחו בחשבון ברשות המסים שחברים חדשים בכנסת, פרט לאלה שנמצאים כאן, ילכו על ההיברידיים בכל הכוח, והם יהיו צודקים.

משה גפני: אנחנו רואים פה חברים שהעניין הזה אכפת להם מאוד.

משה גפני: קחו את זה בחשבון.

משה גפני: נקיים את הדיון הזה.

משה גפני: אני לא יודע מי יהיה יושב-ראש הוועדה, אבל מי שיהיה יושב-ראש הוועדה, אם הוא יהיה נורמלי הוא יקיים את הדיון הזה, מכיוון שזה מה שאנחנו מחליטים עכשיו.

משה גפני: אנחנו מחליטים שיתקיים הדיון.

משה גפני: אנחנו הולכים להצביע על הצו של הרכבים ההיברידיים, ואנחנו הולכים להצביע באופן עקרוני לגבי רכבי יוקרה, שזה מקביל, וגם הוא יהיה לשנתיים, מעבר לעובדה שאנחנו נקיים דיון רחב על העניין הזה.

משה גפני: בסדר?

שגית אפיק: על רכבי היוקרה רשות המסים תפרסם צו לשנתיים.

משה גפני: גיא גולדמן, לא הגיע הזמן שאתה תדע שהפרוטוקול לא יודע שאתה עשית תנועה כזאת?

משה גפני: הצו שתפרסם הוא לשנתיים.

משה גפני: מה התשובה?

גיא גולדמן: כן.

משה גפני: מי בעד אישור הצו על הרכבים ההיברידיים?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – הצעת תקנות מס הכנסה (שווי השימוש ברכב) (הוראת שעה) (תיקון), תש"ף-2019 אושרה.

משה גפני: התקנות אושרו.

משה גפני: לגבי רכבי יוקרה, אתה תפרסם צו, שאנחנו סיכמנו לגביו שהוא יהיה גם לשנתיים במקביל, ואנחנו נקיים דיון בכלל על נושא הרכבים ההיברידיים.

משה גפני: מי בעד? ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – צו שיפורסם בעניין רכבי יוקרה שתוקפו שנתיים אושר באופן עקרוני.

משה גפני: הצו אושר.

משה גפני: אני מודה לכם על הרצון הטוב ומודה לחברי הכנסת.

משה גפני: הישיבה נעולה.